
Anexa nr. 10 la HCL NR .......

Criterii prevăzute la art. 489 alin.1 din Legea nr. 227/2015 pentru aplicarea de cote adiționale la impozitele şi taxele locale in anul 2027

 Având în vedere:
Proiectul de hotărâre privind stabilirea impozitelor și taxelor locale în anul 2027 precum și Referatul de aprobare al proiectului de hotărâre nr. 12892/02.11.2026 al Primarului Orasului Buzias, prin care se propune emiterea hotărârii, raportat la prevederile Legii nr. 273/2006 privind Finanțele Publice Locale si ale Legii nr. 227/2015 privind Codul Fiscal, în forma actualizată.

Facem următoarele precizări:
Potrivit art. 5 alin. (1) lit. a din Legea nr. 273/2006 privind finanțele publice locale, actualizată:

"(1) Veniturile bugetare locale se constituie din:

a) venituri proprii, formate din: impozite, taxe, contribuții, alte vărsăminte, alte venituri si cote defalcate din impozitul pe venit;”

Conform art. 16 alin. (1) și (2) din aceeași lege:

“(1) Unitățile administrativ-teritoriale au dreptul la resurse financiare suficiente, pe care autoritățile administrației publice locale le pot utiliza in exercitarea atribuțiilor lor, pe baza si in limitele prevăzute de lege;

(2) Autoritățile administrației publice locale au competenta stabilirii nivelurilor impozitelor si taxelor locale, in condițiile legii.”

În temeiul art. 489 alin. (1) și (3) din Legea nr. 227/2015 privind Codul fiscal:

”(1) Autoritatea deliberativă a administrației publice locale, la propunerea autorității executive, poate stabili cote adiționale la impozitele și taxele locale prevăzute în prezentul titlu, în funcție de următoarele criterii: economice, sociale, geografice, urbanistice, precum și de necesitățile bugetare locale, cu excepția taxelor prevăzute la art. 494 alin. (10) lit. b).

(2) Cotele adiționale stabilite conform alin. (1) pot fi de pana la 100% față de nivelurile maxime stabilite în cadrul prezentului titlu.

(3) Criteriile prevăzute la alin. (1) se hotărăsc de către autoritatea deliberativă a administrației publice locale.”

Prin urmare, Consiliul Local al Orasului Buzias are dreptul legal de a stabili cote adiționale la impozitele și taxele locale prevăzute în Titlul IX din Codul fiscal, în funcție de contextul local și de nevoile bugetare ale orașului.

De asemenea, potrivit art. 49 din Legea nr. 273/2006, ordonatorul principal de credite este obligat să asigure integral finanțarea secțiunii de funcționare a bugetului local.

Din bugetul consolidat al Orasului Buzias se finanțează o serie de servicii publice esențiale, precum:

· iluminatul public și consumul de energie aferent;

· întreținerea trotuarelor si a străzilor;

· salubrizarea spațiilor publice;

· întreținerea și amenajarea spațiilor verzi.

Creșterea semnificativă a cheltuielilor privind funcționarea administrației și furnizării serviciilor publice generează o presiune asupra bugetului local, fiind necesară atragerea resurselor de venit pentru acoperirea necesităților economice ale municipiului.

În acest context, administrația publică locală a Orasului Buzias își propune să asigure dezvoltarea durabilă a orașului, respectând obligațiile legale și angajamentele față de cetățeni. Astfel, este esențială implementarea unor investiții majore, menite să îmbunătățească calitatea vieții și serviciile oferite comunității.

Aceste investiții implică resurse financiare considerabile, care nu pot fi acoperite în mod sustenabil prin menținerea veniturilor bugetare la nivelul din anii anteriori.

Potrivit bugetului local al Orașului Buziaș pentru anul 2026, aprobat și rectificat, cheltuielile prevăzute în secțiunea de dezvoltare, inclusiv cele aferente proiectelor în derulare finanțate prin PNRR, se prezintă astfel:

I.
TOTAL  Cheltuieli investitii
13.700.000 lei
 
CAP. 65 - Total Invatamant:
5.188.200 lei






1.
Lucrari de modernizare in scopul eficientizarii energetice a cladirii Scoala Generala Bacova
 = 673.600 lei

2.
Lucrari de modernizare in scopul eficientizarii energetice a cladirii Gradinita oras Buzias 

= 4.146.100 lei

3.
Lucrari de modernizare in scopul imbunatatirii mediului educational – Scoala Bacova, oras Buzias
= 137.000 lei

4.
Dotarea cu mobilier, materiale didactice si echipamente digitale a unitatilor de invatamant din UAT oras Buzias =
110.900 lei


CAP. 70 - Total  Locuinte, servicii si dezvoltare publica: 
8.511.800 lei




1.
Lucrari de modernizare in scopul eficientizarii energetice a cladirii Dispensar medical oras Buzias
= 771.000 lei

2.
Reabilitarea si refunctionarea spatiilor urbane prin crearea de noi zone verzi = 300.000 lei



3.
Realizarea transportului public electric in orasul Buzias si zona periurbana = 4.479.000 lei



4.
Monitorizare si extindere sistem de monitorizare si supraveghere video in oras Buzias, judetul Timis = 2.662.300 lei 

5.
Construire zona de agrement orasul Buzias=
300.000 lei
Investițiile prevăzute în bugetul Orasului Buzias pentru anul 2026 se află în diverse stadii de implementare – de la faza de studii și proiectare până la execuția efectivă. Majoritatea  acestora se derulează pe parcursul mai multor ani, însă există și proiecte noi care urmează să fie inițiate în anii următori, în concordanță cu direcțiile de dezvoltare stabilite de Consiliul Local.

Una dintre responsabilitățile esențiale ale administrației publice locale este asigurarea continuității serviciilor de utilități publice, inclusiv salubrizarea, iluminatul public, întreținerea infrastructurii și clădirilor, transportul în comun, furnizarea de energie termică în sistem centralizat, activitățile culturale și altele.

În structura cheltuielilor operaționale, cele mai mari ponderi le dețin:

· serviciile publice,

· plata datoriei publice locale,

· funcționarea instituțiilor subordonate

· asistența socială

· dezvoltarea locală.

Orasul Buzias a fost nevoit să efectueze plăți semnificative într-un ritm accelerat pentru asigurarea cofinantarii proiectelor aflate curs de desfasurare . Acest efort financiar a afectat negativ susținerea altor servicii publice esențiale (salubritate, iluminat, transport, reparații, cultură etc.

Totodată, s-au alocat resurse financiare considerabile pentru cheltuieli materiale, în special în contextul creșterii prețurilor la energie și combustibili .

Pe plan economic, principalele surse de venit ale bugetului local sunt:

· cotele și sumele defalcate de la bugetul de stat,

· impozitul pe clădiri,

· impozitul pe terenuri,

· impozitul pe mijloacele de transport.

Pentru susținerea dezvoltării economice și sociale a orașului si pentru  realizarea tuturor obiectivelor de investiții se evidențiază o necesitate acută de resurse suplimentare.

Majoritatea factorilor care au determinat creșterea cheltuielilor în 2026 – în special trendul ascendent al prețurilor la utilități, materii prime, carburanți și servicii – se preconizează că vor persista și în 2027, afectând negativ echilibrul bugetar necesar pentru dezvoltare.

În temeiul prevederilor legale menționate anterior, Consiliul Local al Orasului Buzias stabilește criteriile pentru stabilirea cotelor adiționale la impozitele și taxele locale pentru anul 2027, în conformitate cu art. 489 alin. (1) din Legea nr. 227/2015 privind Codul fiscal.

Raportat la situația financiară și la necesitățile de finanțare prezentate anterior, se propune aprobarea următoarelor criterii economice, sociale, geografice și urbanistice, precum și luarea în considerare a necesităților bugetare locale, pentru fundamentarea menținerii cotei adiționale de 50% la impozitul pe clădirile persoanelor juridice pentru anul 2027:

a) Criterii economice. Se are în vedere caracterul recurent al veniturilor din impozitul pe clădirile persoanelor juridice. În contextul obligațiilor de funcționare și al proiectelor de investiții aflate în derulare, prezentate în acest raport, veniturile aferente cotei adiționale constituie o resursă proprie pentru susținerea continuității finanțării bugetului local.

b) Criterii sociale. Se are în vedere susținerea serviciilor și investițiilor de interes pentru comunitate, în special în domeniul învățământului și al amenajării spațiilor publice, potrivit obiectivelor prezentate anterior. Continuitatea finanțării acestora contribuie la menținerea accesului populației la servicii publice și la îmbunătățirea condițiilor de viață.

c) Criterii geografice. Se are în vedere specificul geografic și balnear al orașului Buziaș, ale cărui resurse naturale și potențial turistic presupun întreținerea și dezvoltarea infrastructurii și a amenajărilor publice care deservesc atât comunitatea locală, cât și vizitatorii. Susținerea acestora contribuie la valorificarea potențialului local și la dezvoltarea orașului ca stațiune.

d) Criterii urbanistice. Se are în vedere legătura dintre utilizarea patrimoniului imobiliar și infrastructura publică locală. Întreținerea și modernizarea străzilor și trotuarelor, iluminatul public și amenajarea spațiilor verzi susțin accesibilitatea, funcționalitatea și condițiile de utilizare a clădirilor aflate în proprietatea persoanelor juridice, precum și calitatea mediului urban.

e) Necesități bugetare locale. Sunt avute în vedere cofinanțările proiectelor în derulare și cheltuielile din competența autorității locale, raportate la investițiile descrise anterior în domeniul învățământului, al infrastructurii și al dezvoltării publice, precum și la obligațiile de funcționare. Aceste necesități susțin propunerea de menținere a cotei adiționale pentru anul 2027.

f) Predictibilitatea sarcinii fiscale. Se propune păstrarea cotei adiționale de 50% aplicate în anul 2026 și a categoriei de contribuabili vizate, fără majorarea procentului pentru anul 2027. Menținerea acestuia urmărește continuitatea veniturilor aferente și posibilitatea contribuabililor de a-și planifica obligațiile fiscale.

Criteriile propuse se supun aprobării Consiliului Local, potrivit art. 489 alin. (3) din Codul fiscal.

